Volg jou neonboog se punt… | Mal, dis al...EkWasHier...
Volg jou neonboog se punt…
12 Vrydag Aug 2016
Volg jou neonboog se punt, jou drome…miskien is jy nou goed maar binnekort is jy awesome. Jy probeer jou best, maar die beste lê nog voor. Soms neem ons die ompad, die moeilike paadjie in die lewe, maar onthou: dis die lewenspaadjie wat jou soms by die mooiste uitkyke van die lewe lei.
Soms het jy ‘n lewenswandel wat jou baie uitdaag en dis onvermydelik; hoe jy egter reageer is entirely up to you en hoe jy uitdraai, gaan bewys van watse stoffasie jy gemaak is. Beplan om die doel in jou lewe te gebruik tot die beste van jou vermoëns en werk geleidelik daaraan. Gee net jou beste.
Soms vermag jy wonderwerke deur dit wat jy aanpak en die moontlikhede het soms ‘n rede om aan jou deur te kom klop. Die regte een is daar vir jou om net te gryp. Om te wen is nie altyd die belangrikste nie, maar jy sal wel uitvind waarvan wenners gemaak is. Dis net jy wat daardie sleutel het en kan gebruik om jou lewe ‘n sukses te maak en jou drome te vervul.
Verstaan net een ding; die moeilikste tye in jou lewe laat jou groei en dit bring jou nader aan die waarheid en hoe om te oorleef – en steeds verder.
What dreams may become…
Begin vandag met:
You’ve come to the bridge, now cross it…
Kyk na jou uitdagings,
Reik uit na jou drome en bring dit nader aan jou hart.
Raak ontslae van die “if only’s” en begin om dit wat jy ookal doen, reg te doen.
Gaan en gryp aan wat jy in die lewe wil bereik, natuurlik met al die blessings van al die mense wat vir jou omgee. Vind dit wat jou wense sal kan bewaarheid en voel hoe dit voel om drome te laat gebeur.
~To find peace we must find love within..love for one self, for others, for all the blessings around us…to be able to give of that love and to receive love gracefully.~